סימבוליזם

[שמאל|ממוזער|250px|'''[אדוורד מונק, "ריקוד החיים", 1900**]]
**סימבוליזם** (ב[[אנגלית]]: **Symbolism**) הוא זרם [[אמנות]]י ו[[ספרות]]י שהתקיים ברחבי [[אירופה]] ב[[המאה ה-19|מאה ה-19]], בין [[1880]] ל-[[1890]].

==הופעתו של הסימבוליזם כזרם באמנות==
בשנת [[1886]] פרסם המשורר [[ז'אן מוריאס]] [[מניפסט]] על הסימבוליזם בתחום הספרות. בשנת [[1901]] פורסמה הגדרה של הסימבוליזם בציור על ידי מבקר בשם [[אלברט אוריה]] ובה טען כי "השירה הסימבוליסטית שואפת לעטוף את הרעיון במעטה של צורה" וכי "היצירה האמנותית חייבת להיות [[סינתטיזם|סינתטית]], [[סובייקטיביות|סובייקטיבית]] ודקורטיבית".

הסימבוליזם, שקם כמשקל נגד לרעיונות הזרם ה[[אימפרסיוניזם|אימפרסיוניסטי]] ששרר בתקופה, הושפע מהזרם ה[[הזרם הרומנטי באמנות|רומנטי]] ומעבודותיו של קבוצת ה[[פרה-רפאליטים]] [[אנגליה|האנגלית]]. המשותף לאמני סגנון זה היה השימוש בצורות ובדימויים שנתפשו כמעוררי [[אסוציאציה|אסוציאציות]] וחסרי הגדרה מילולית. בעבודותיהם ישנן רמיזות לרעיונות ובעיקר לרגשות, בעזרת דימויים [[ספרות|ספרותיים]] ו[[מיתולוגיה|מיתולוגיים]] ובאמצעות סגנון וצורת ה[[קו (ציור)|קו]], והשימוש ב[[צבע]] (מספר אמנים סימבוליסטים אף נתנו דגש לאופן ציור התמונה - לצבעים הטהורים ולקווים אשר היו, לדעתם, בעלי השפעה רגשית).

ניתן למצוא בציורי הסימבוליסטים שאיפה ל[[אינדיבידואליזם|אינדוידואליות]], [[מלנכוליה]], ותחושה של עולם דמיוני. בכך היווה הזרם תגובת נגד לאימפרסיוניזם ולשאיפתו לתיאור מדויק ו"מדעי" של העולם. 

הזרם השפיע על זרמי ה[[תנועת הנאביס|נאביס]], וה[[אר נובו]] (הנחשבים לחלק ממנו) ועל ה[[סוריאליזם]].

==אמנים סימבוליסטים בולטים==
* [[פול גוגן]] (1848–1903)
* [[אדוורד מונק]] (1863–1944)
* [[אודילון רדון]] (1840–1916)
* [[ארנולד בוקלין]] (1827–1901)
* [[פייר פובי דה שאבאן]] (1824–1898)
* [[אנרי פנטין-לאטור]] (1836–1904)
* [[פרננד קנופף]] (1858–1921)
* [[גוסטב קלימט]] (1862–1918)
* [[גוסטב מורו]] (1826–1898)
* [[פליסיאן רופס]] (1855–1898)
* [[יאן טורופ]] (1858–1928)
* [[גסטון בוסייר]] (1862–1929)

==סימבוליזם בספרות==
לצד הקשרו המובהק של הסימבוליזם כזרם באמנויות, זהו גם זרם ספרותי ברוח אותה תקופה עצמה של [[סוף המאה התשע עשרה]]. בהכללה ניתן לומר כי גם הסימבוליזם שב[[ספרות]] נוקט באותן מתודות ובאותה מגמה הגותית ותאורטית המאפיינת את הסימבוליזם באמנות, ובייחוד המגמה להשתמש בדימויים סימבוליים, כלומר כאלה שנתפשו כמעוררי אסוציאציות וחסרי הגדרה מילולית - וזאת לצורך העברתן וביטוין של תחושות או מצבים באופן עקיף.

==סימבוליזם בספרות העברית והיהודית==
[[חמוטל בר יוסף]] פרסמה שורת מחקרים על הסימבוליזם ב[[שירה]] ובספרות - בין שאר מגמות הספרות והאמנות בת תקופת [[סוף המאה התשע עשרה]] - ובהם ציינה גם את השפעותיו ורשמיו ביצירותיהם של סופרים הוגים ויוצרים יהודיים בני הזמן. בין אלה ציינה בר יוסף למשל את יצירותיו הסימבוליסטיות של [[י"ל פרץ]] ושל [[חיים נחמן ביאליק]].

==קישורים חיצוניים==

* [https://web.archive.org/web/20030702012035/http://artmagick.com/gallery/Symbolism.aspx הגלריה הסימבוליסטית]
* [[דורי מנור]], על הסימבוליזם בשירה, בתוך: מבוא לשירת מלארמה, פתח הדבר לספר "הרעם האילם - מבחר משירי סטפאן מלארמה", תרגם והוסיף מבוא והערות: דורי מנור, [[הוצאת הקיבוץ המאוחד]], 2011 ([http://blog.moshesakal.com/?p=65657 קישור])
* [http://www.tendreams.org/symbolism-art.htm מהי סימבוליזם באמנות?] עשר גלריות - מאמר נרחב על סימבוליזם
* [http://www.symbolismus.com/ אוסף אמנות סימבוליסטית גרמנית] - אוסף [[ג'ק דאולטון]]
* [https://digitalcommons.unl.edu/modlangfrench/28/ סימבוליזם ספרותי] (פרק 14) - David Bradshaw and Kevin J. H. Dettmar. Malden, MA : **A Companion to Modernist Literature and Culture''', Blackwell Publishing, Pages 155–162, 2006

*
קטגוריה:ערכים שבהם תבנית בריטניקה אינה מתאימה